แก๊งโหดบุกหมู่บ้าน อูซี่จ่อหัว อุ้มโจ๋ไปกระทืบ-ขู่ยิงทิ้ง (คลิป) 
กลุ่มวัยรุ่นนับ 10 คนเหิมเกริม ใช้อาวุธสงครามหลายกระบอก ปิดหมู่บ้านเอื้ออาทร ย่านสายไหม อุ้ม 2 วัยรุ่นพาไปเค้นถามหาที่อยู่เพื่อนที่เป็นคู่แค้น พอบอกไม่รู้ก็รุมกระทืบสลบ จะยิงซ้ำให้ตาย จนอีกคนต้องร้องขอชีวิต  ,วัยที่ 26 พ.ย. ผู้สื่อข่าวรายงานว่า เมื่อคืนวันลอยกระทงที่ผ่านมา เวลา 03.30 น. ที่หมู่บ้านเอื้ออาทร ถ.สายไหม เกิดเหตุคนร้ายจำนวน 5-7 คน ใช้อาวุธปืนข่มขู่ ทำร้ายนายธนภัทร์ สุขขัง หรือฟิมล์ อายุ 20 ปี และ นายวรพัฒน์ เหมชะญาติ หรือคาส อายุ 24 ปี ผู้เสียหาย เหตุเกิด บริเวณตึก 14 ภายในหมู่บ้านเอื้ออาทร ถ.สายไหม ได้รับบาดเจ็บสาหัส วันนี้ ทางฝ่ายผู้เสียหาย ได้มาติดตามคดีที่ สน.สายไหม เนื่องจากวันเกิดเหตุเจ้าหน้าที่ตำรวจแค่ให้ลงบันทึกประจำวันไว้,นายวรพัฒน์ เปิดเผยว่า มีวัยรุ่นประมาณ 5 คน ขับรถยนต์เก๋งปิดถนน แล้วลงรถมาถามว่า ไอ้มอสอยู่ไหน ตนเองจึงบอกไปว่าไม่รู้จัก จากนั้นคนร้ายทั้งหมดจึงรุมทำร้ายร่างกายตนเองกับเพื่อน พร้อมใช้อาวุธปืนข่มขู่บังคับให้ขึ้นรถ จากนั้นคนร้ายขับรถพาไปที่ถนนเลียบวงแหวนตะวันออก (หนองระแหง) เมื่อถึงทางเปลี่ยวคนร้ายได้ไล่ตนเองกับเพื่อนลงจากรถ โดยมีพวกของคนร้ายขับรถกระบะตามมาอีก 1 คัน เกือบ 10 คน ก่อนที่แต่ละคนได้ลงจากรถและชักอาวุธปืนหลายชนิดมาจ่อที่ศีรษะ และถามซ้ำว่า พวกมึงเพื่อนไอ้มอส หรอ ไอ้มอส มันอยู่ไหน ซึ่งได้ตอบไปว่า ผมไม่รู้ครับ,นายวรพัฒน์ หรือคาส กล่าวอีกว่า จากนั้นคนร้ายได้สั่งให้ตนเองนอนหมอบกับพื้น และรุมทำร้ายจนเลือดเต็มหน้านอนสลบแน่นิ่ง ตนเองมารู้สึกตัวอีกทีที่หน้าหมู่บ้านเอื้ออาทรสายไหม จึงถามเพื่อนที่ไปด้วยกันว่าเกิดอะไรขึ้น เพื่อนจึงเล่าให้ฟังว่า พอตนเองนอนหมอบกับพื้น คนร้ายได้รุมกระทืบบริเวณใบหน้าตนเองจนสลบ และใช้ปืนกลยาว (อูซี่) ปืนลูกซอง และปืนลูกโม่ คอยจ่อไว้ ขณะนั้นหนึ่งในคนร้ายได้ตะโกนว่า ยิงมันซ้ำไปเลย เผื่อมันไม่ตาย เพื่อนขอตนเองจึงร้องขอชีวิตไว้ จากนั้นกลุ่มคนร้าย ได้นำตัวตนกับเพื่อนมาส่งที่บ้านเอื้ออาทรสายไหม
กลุ่มวัยรุ่นนับ10คนเหิมเกริม ใช้อาวุธสงครามหลายกระบอก ปิดหมู่บ้านเอื้ออาทร ย่านสายไหม อุ้ม 2 วัยรุ่นพาไปเค้นถามหาที่อยู่เพื่อนที่เป็นคู่แค้น พอบอกไม่รู้ก็รุมกระทืบสลบ จะยิงซ้ำให้ตาย
บุกหมู่บ้าน,บุกอุ้ม,อุ้มไปกระทืบ,คลิปบุกอุ้ม,หมู่บ้านเอื้ออาทรสายไหม,ข่าวทั่วไป